פיקסרץ'

פיקסרץ' (Picsearch) הוא מנוע חיפוש לתמונות ידידותיות למשפחה ולילדים ברשת לפי שאילתות חיפוש טקסטואליות. פיקסרץ' מופעל על ידי קבוצת Picsearch Services AB, המספקת גם שירותי חיפוש לחברות ולמנועי חיפוש אחרים. חברת פיקסרץ' הוקמה בשנת 2000 על ידי נילס אנדרסון ורוברט ריסברג במטרה לספק שירות לחיפוש תמונות בעל רלוונטיות גבוהה וידידותיות למשפחה ולילדים. לחברה שלוש חברות בנות: Picsearch Services AB, המפעילה את מנוע החיפוש, פלטפורמת הווידאו Screen9 AB, וחברה ההנדסה PSS9 Development sp. z o.o. החברה פעילה בעיקר בשפות שאינן אנגלית או עברית, ונכון לפברואר 2017 המטה שלה ממוקם בסטוקהולם, שוודיה. ב-22 במרץ 2007 הכריזה החברה על הפיכתה לידידותית לסביבה. לפי נתונים שמספקת החברה, נכון לפברואר 2017 מנוע החיפוש שלה מכיל מעל ל-3 מיליון תמונות באינדקס (מחשב) שלו, כאשר כברירת מחדל כולן ידידותיות לילדים. אלגוריתם האינדוקס של פיקסרץ' פותח בתוך החברה, שרשמה עליו פטנט באירופה ובארצות-הברית. הוא מסנן מראש תמונות ואתרים פוגעניים ומבטיח כי אתרים כאלו לא ייכנסו לאינדקס מלכתחילה, כך שלא ניתן לעקוף את הסינון. אם המשתמשים נתקלים בתוכן בעל תוכן פוגעני, ניתן לדווח עליו על-מנת שהחברה תוכל להסירו מהאינדקס. מנוע החיפוש מאחזר תמונות ממוזערות (thumbnail) בלבד. במעבר על התמונה עם הסמן, מוצגים ממדי התמונה והדומיין ממנו היא אוחזרה. הקלקה על התמונה הממוזערת מקשרת את המשתמש למיקום המקורי של התמונה באתר בו היא נמצאת. האפשרות להימנע בזמן חיפוש התמונות מתוכן פוגעני הוביל לבתי-ספר ולספריות להמליץ לילדים על השימוש בפיקסרץ', ולכך שמרבית המשתמשים גולשים לאתר ממקומות ציבוריים כגון מוסדות חינוך או מקום עבודתם. לפי מחקר שפורסם בכתב העת IJIRCCE, אורך שאילתת חיפוש ממוצעת בפיקסרץ' הוא 1.369 מילים, ו-95% משאילתות החיפוש הן בנות שלוש מילים או פחות. לפיקסרץ' מספר כתובות באינטרנט: www.picsearch.org, שנכון לפברואר 2017 משתמש בתמונות רבות ברקע שלו, מאפשר גישה לשינוי שפת ממשק האתר ולאפשרויות החיפוש המתקדם, אך לא לגלריית התמונות. www.picsearch.com מינימלי יותר ומאפשר גישה לגלריית התמונות, אך אין בו גישה לאפשרויות החיפוש המתקדם או לשינוי שפת הממשק. קיימות כתובות נוספות לשפות ומדינות שונות. לאפשרויות החיפוש המתקדם בפיקסרץ' ניתן להגיע על ידי לחיצה על הלשונית בצד ימין של הדפדפן שכתוב עליה Advanced Search. האפשרויות השונות הן: צבע התמונה: צבעוני, שחור ולבן, או צבע מסוים. גודל התמונה: קטנה, בינונית, גדולה, או רקע לשולחן העבודה. רוחב התמונה יחסית לאורכה (אוריינטציה): רחבה, צרה, או ריבועית. סוג התמונה: אנימציה או פני אדם. פיקסרץ' תומך באופרטורים הבוליאניים הבאים: AND (+), שהוא ברירת המחדל לצירוף מילים בשאילתת חיפוש באתר, ו-NOT (-), שמודיע למנוע החיפוש להתעלם מהמילה שבאה אחריו בשאילתה. מנוע החיפוש אינו תומך באופרטור OR, או בשימוש במירכאות לחיפוש ביטוי מדויק. פיקסרץ' תומך בחיפוש בשפות בעלות כתב שאינו לטיני, ואף מציע ממשקים בחלק משפות אלה, כדוגמת יפנית, רוסית, וסינית. פיקסרץ' מספק גלריית תמונות המאפשרת למשתמשים לחפש מונח מסוים מבלי לדעת כיצד לנסחו במדויק. ניתן למצוא את הגלריה בעמוד הראשי של הדומיין www.picsearch.com. סינון תכנים באינטרנט מנוע חיפוש קובץ תמונה Picsearch is Family Friendly, http://www.picsearch.com, (אוחזר ב-09/04/17) (באנגלית) About Picsearch, http://about.picsearch.com, (אוחזר ב-10/04/17) (באנגלית) Enhanced Image Search to Leading Norwegian Search Site, http://about.picsearch.com, (אוחזר ב-10/04/17) (באנגלית) The world’s first carbon-free search engine, http://about.picsearch.com, (אוחזר ב-24/04/17) picsearch.com, (אוחזר ב-24/04/17) (באנגלית) Bibliographic data: US2006190445 (A1) ― 2006-08-24 (Indexing of digitized entities), https://worldwide.espacenet.com, (אוחזר ב-24/04/17) (באנגלית) United States Patent, http://patft.uspto.gov, (אוחזר ב-24/04/17) (באנגלית) ענת כהן, מאגר מאמרים, באתר http://www.globes.co.il, (אוחזר ב-24/04/17), ‏14/01/2002 עמי סלנט, חיפוש ואיתור תמונות, שיטות, כלים ומאגרים, באתר https://amikamsalant.blogspot.co.il, (אוחזר ב-24/04/17), ‏02/07/12 Picsearch, https://www.merlot.org, (אוחזר ב-24/04/17) (באנגלית) Online Safety, http://www.rushmerehallprimaryschool.com, (אוחזר ב-24/04/17) (באנגלית) Homework Help, https://belmontpubliclibrary.net, (אוחזר ב-24/04/17) (באנגלית) picsearch.com Traffic Statistics, http://www.alexa.com, (אוחזר ב-24/04/17) (באנגלית) Nimbhore Swati N et al, A Survey on Tag Based Image Search by Social Re-ranking, International Journal of Innovative Research in Computer and Communication Engineering, 11 4, 2016(הקישור אינו פעיל) picsearch.org, (אוחזר ב-24/04/17) (באנגלית) picsearch.com website info, http://www.siteencyclopedia.com, (אוחזר ב-24/04/17) (באנגלית) Casey Goldman, Image search: PicSearch, https://togoogleornottogoogle.pressbooks.com, (אוחזר ב-24/04/17) (באנגלית) Picsearch, http://www.edulink.co.il, (אוחזר ב-24/04/17) Image gallery, http://www.picsearch.com, (אוחזר ב-24/04/17) (באנגלית)